google/wiki40b huggingface dataset:
Göteborgs jubileumsutstilling i 1923

Jubileumsutställningen i Göteborg ble innviet den 8. mai 1923 av Kong Gustaf V. Utstillingen ble arrangert for å feire byens 300-årsjubileum som inntraff 1921 men utstillingen ble forskjøvet til 1923. Utstillingen var planlagt å stenge den 30. september men ble forlenget til 30. oktober og var da besøkt av 4,2 millioner personer.
Det var en stor utstilling som omfattet store deler av Göteborg og flertallet av dagens mer velkjente bygninger og institusjoner ble grunnlagt som eksempelvis Göteborgs konstmuseum, Göteborgs botaniska trädgård og Liseberg.
V.C. Bird internasjonale lufthavn

V.C. Bird internasjonale lufthavn (IATA: ANU, ICAO: TAPA) er en flyplass på øya Antigua, cirka 8 kilometer fra byen Saint John's i Antigua og Barbuda.
René Charbonneau

René Charbonneau var en fransk katolsk sykepleiemisjonær i Siam på 1600-tallet. Han var legbror i Det parisiske ytremisjonsselskap. Han var den første medisinermisjonær i landet, og ankom Siam i 1677.
René Charbonneau virket først for den siamesiske kong Narai som arkitekt, og bygde et fort av tre ved landets grense mot Pegu.
I 1681 eller 1682 utnevnte kong Narai, som ønket å motvirke nederlendernes og engelskmennenes fremstøt, broder René Charbonneau til guvernør for øya Phuket. Dette embedet innehadde han til 1685. Phuket var allerede da tillagt stor betydning på grunn av sin produksjon av tinn. Charbonneau var under ordre fra kong Narai om å tillate skip fra alle land om å handle fritt på Phuket. I 1686 ble Charbonneau avløst som guvernør av Sieur de Billy, tidligere maître d'hôtel for den franske ambassadør til Siam, Chevalier de Chaumont.
René Charbonneau virket også som sykepleier ved det franske hospital grunnlagt i 1669 i Ayutthaya av de katolske biskoper Lambert og Pallu, med fader Lano som sjefslege. Hospitalet kunne samtidig behandle 200-300 personer.
Tadc mac Briain

Tadc eller Tadg mac Briain (død 1023) var sønn av Brian Boru og Echrad, datter av Carlus mac Ailella fra Uí Áeda Odba.
Etter Brian Borus død i slaget ved Clontarf i 1014, var Tadc en av de som gjorde krav på tronen som konge av Munster, og en rival av sin halvbror Donnchad mac Briain. Tadc ble myrdet i et attentat iscenesatt av Donnchad i 1023.
Tadc hadde en sønn, Toirdelbach Ua Briain, med sin kone Mór, datter av Gilla Brigte Ua Maíl Muaid fra Cenél Fiachach. Toirdelbach ble senere Konge av Irland.
Takayuki Suzuki (1973)

Karriere

Takayuki Suzuki startet sin profesjonelle karriere i FC Tokyo i 1996.
Inderøy Idrettslag

Inderøy Idrettslag ble stiftet i 1863 og er et av Norges eldste idrettslag. Klubben driver med idretter som fotball, volleyball, friidrett, sykling, håndball, vektløfting men har skiskyting og langrenn i hovedsetet. Inderøy har også et godt orienteringsmiljø, med store profiler som blant annet Per Morten Kvam. 
Langrennsmiljøet har også fått fram mange talenter som Ole-Marius Bach, Kristin Gausen, Eirik Lorentsen og Julie Gausen.
Inderøy Idrettspark har kunstgressbane med løpebane rundt, en tennisbane og en basketballbane. Inderøy har 3 lysløyper. Disse er på Lyngstad (Kjerknesvågen, Rostad (Utøy) og Gran (Vuddu).
Rugathodes bellicosus

Utseende

Rugathodes bellicosus er en liten edderkopp, 1,5-2 mm lang. Kroppen er todelt i en bakkropp (abdomen) og en forkropp (prosoma eller cephalothorax). Den er lys, nesten helt hvit på farge, bare bakkroppen er markert med noen utydelige grønnlige eller mer rødbrune tegninger. Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.
Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Rugathodes bellicosus lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.

Utbredelse

Rugathodes bellicosus er utbredt i Europa og østover i Russland. Den finnes i Norge.
Jordan (elv)

Omtale i Bibelen

Elven blir omtalt spredte steder i Bibelen, blant annet som kilden til «Guds hage», ei stor, fruktbar slette. Den er også omtalt som grenseelven mellom «to stammer og den halve stammen» i øst og «ni stammer og halve Manassestammen» som ledet av Josva bosatte seg på Vestbredden.
Jesus skal ha blitt døpt i elven da han var omtrent 30 år.
San Francisco (sang)

«San Francisco» er tittelsangen fra filmen med samme navn fra 1936 med melodi av Bronislaw Kaper og Walter Jurmann samt tekst av Gus Kahn. Den ble fremført av Jeanette MacDonald et halvt dusin ganger i filmen og be en hymne for de overlevende fra jordskjelvet.
Den er nå en populær sentimental allsang under offisielle tilstelninger, slik som byens årlige jordskjelvminnesfeiring. Det er én av to offisielle bysanger sammen med «I Left My Heart in San Francisco».
År senere la Judy Garland sangen til sitt konsertrepertoar med en ny introduksjon som startet slik: «Jeg vil aldri glemme Jeanette MacDonald. Bare å tenke på henne gir mitt hjerte et pang. Jeg vil aldri glemme hvordan modige Jeanette kun stod i ruinene og sang o-o-o-og sang... San Francisco Open Your Golden Gate». Garland fortsatte med på synge om kabelsporvognene og Market Street.
Den ble også sunget av rollebesetningen i Beach Blanket Babylon i Candlestick Park før Game 3 i 1989 World Series den 27. oktober 1989, ti dager etter Loma Prieta-jordskjelvet.
Den blir spilt etter hver scoring av NFLs San Francisco 49ers på Candlestick Park.
Verdenspass

Verdenspass (World Passport) er et identifikasjonsdokument som utstedes av organisasjonen World Service Authority, grunnlagt av Garry Davis i 1948. Verdenspass har blitt de facto-akseptert som innreisedokumenter i enkelttilfeller av over 150 land (dvs. stemplet med visa eller innreise/utreise), og har vært anerkjent de jure av Burkina Faso, Ecuador, Mauritania, Tanzania, Togo og Zambia. Burkina Faso trakk tilbake anerkjennelsen i 1992, og Zambia skal også ha trukket den tilbake. Myndighetene i Canada, New Zealand, USA og Sveits har gjort det klart at de ikke anerkjenner dokumentet fordi det ikke er utstedt av en kompetent nasjonal myndighet og derfor ikke oppfyller definisjonen av pass. Den siste versjonen av verdenspass, fra 2007, er maskinlesbart.
Borchgrevinkkysten

Borchgrevinkkysten er kyststrekningen mellom Kapp Adare og Kapp Washington i Victoria Land i Antarktis.
Navnet ble anbefalt av New Zealands antarktiske stedsnavnskommisjon (NZ-APC) i 1961 etter Carsten Borchgrevink, medlem av Henrik Johan Bulls ekspedisjon til dette området 1894-95, og senere leder av Southern Cross-ekspedisjonen 1898-1900. Sistnevnte var den første som overvintret på det antarktiske kontinentet, ved Kapp Adare.
Åtte & 1/2

Konsept

NRK reiste rundt og plukket ut deltagere de mente hadde en historie å fortelle. I motsetning til dagens reality-programmer ble de aldri filmet sovende, det var heller ikke innslag med krangler eller intriger. Det eneste likhetene var enkelte heftige diskusjoner, men dette var stort sett planlagt i form av at ungdommene fikk tema de skulle snakke om. Ungdommene bodde sammen i tre uker. De ble filmet inntil 12 timer om dagen, men det var innlagt fridager. Filmingen foregikk også etter de tre intensive ukene ungdommene bodde sammen i Oslo.  
Trine Berget vakte oppsikt da hun i serien fortalte at hennes kjæreste døde i en ulykke midt under innspillingen av serien. 
Seertallene ble omtalt som gode, og tilbakemeldingene var også positive. Dette inspirerte U-redaksjonen til å lage interrail-serien Tur-retur.
Julius Yego

Idrettskarriere

I 2006 ble han kenyansk juniormester i spydkast med et kast på 67 meter, som var kenyansk juniorrekord. Han vant sin første nasjonale tittel som 18-åring i 2008, og forsvarte tittelen i 2009 og 2010. 
Hans første internasjonale mesterskap var Afrikamestersterskapet i friidrett 2010 i Nairobi i Kenya. Der kastet han 74,51 meter, og fikk bronse bak Ihab Abdelrahman El Sayed og Gerhardus Pienaar. Han forbedret sin personlige rekord til 75,44 ved det kenyanske uttakningsstevnet foran Samveldelekene 2010. Like bra gikk det ikke da han konkurrerte i Samveldelekene, her kastet han 69,60 meter som lengste kast, og endte på 7.-plass. 
I 2011 hadde han fortsatt ingen trener, fordi spydkast ikke er så populær idrettsgren i Kenya. Til tross for dette vant han for fjerde gang det kenyanske mesterskapet, og deltok videre ved Panafrikanske leker 2011. Der vant han spydkast, og ble Kenyas første utøver som vant spydkast i Panafrikanske leker. Han satte også ny kenyansk rekord med 78,34 meter. Paul Lagat hadde den forrige rekorden, på 78,20. Etter disse resultatene ga IAAF ham et 6 måneders stipend, for å trene sammen med svenske elitetrenere og -utøvere fram mot sommer-OL 2012. Han returnerte til Kenya i april 2012, etter bl.a. to måneder i Kuortane i Finland, og satte da ny kenyansk rekord med 79,95 meter. Dette oppfylte B-kvalifiseringskravet til OL. I juni vant han spydkast ved Afrikamesterskapet i friidrett 2012. I forkant av OL deltok han ved et stevne i Finnish Elite Games Series, der han forbedret den kenyanske rekorden til 81,12 meter. Han forbedret denne rekorden til 81,81 meter i kvalifiseringsrunden i OL, og nådde finalen der han endte på 12.-plass. 
Ved VM i friidrett 2013 i Moskva kom han på 4.-plass, igjen med ny nasjonal rekord, denne gangen på 85,40 meter. I 2014 vant han både Samveldelekene 2014 og Afrikamesterskapet i friidrett 2014. 
Ved VM i friidrett 2015 i Beijing ble han verdensmester i spydkast, og ble med det Afrikas første verdensmester i spydkast. Vinnerkastet hans var på 92,72 meter, han kom dermed på tredjeplass på IAAFs ranking over spydkastere med lengst kast i verden, bak Jan Železný og Aki Parviainen.
Han tok sølv under Sommer-OL 2016.
Eric Maskin

Biografi

Maskin ble født i New York den 12. desember 1950, til en ikke-religiøs jødisk familie, og vokste opp i Alpine, New Jersey. Han ble utdannet fra Tenafly High School i Tenafly, New Jersey i 1968, og gikk videre på Harvard University hvor han fikk en Bachelor og Arts i Matematikk og Filosofisk doktorgrad i anvendt matematikk. Etter å ha tatt doktorgraden begynte Maskin ved University of Cambridge i 1976, hvor han var stipendiat ved Jesus College, Cambridge. Han underviste ved Massachusetts Institute of Technology fra 1977–84 og ved Harvard University fra 1985–2000, hvor han også var Louis Berkman Professor of Economics. I 2000 flyttet han til Institute for Advanced Study i Princeton, New Jersey.

Grunnlag for Riksbankprisen

De tre fikk den for å ha lagt grunnlaget for forståelsen for hvordan markeder fungerer. Deres markedsteori, satt fram av Leonid Hurwicz og videreutviklet av Maskin og Myerson, handler om hvordan man får så små økonomiske tap som mulig når man selger og kjøper på markedene.
Jinyuan (Taiyuan)

Jinyuan (kinesisk: 晋源区, pinyin: Jìnyuán Qū) er et kinesisk bydistrikt, og tilhører byprefekturet Taiyuan, hovedstaden i provinsen Shanxi.
Det har et areal på 287 km² og teller 176 300 innbyggere.

Samferdsel

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Den røde elv

Rødfargen

Elvens navn kommer av at elven farges rød av jernholdig malm i fjellområdene.

Vannstand og vannkraftverk

Det er mange vannkraftverk langs elven(e), men de viktigste er Nansha-demningen og Maduhe-demningen på kinesisk side.
Elven er ellers berømt for sine sesongmessige store variasjoner i vannmengde. Det er også elven som har gitt navnet på regionen Den røde elvs delta. Elvedeltaet gir grobunn for jordbruksområder, og det blir dyrket ris i store områder omkring elven.
Yang Liwei

Bakgrunn

Han var født i Suizhong fylke i Huludao i provinsen Liaoning, et industrielt område i det nøordøstlige Kina. Yang sin mor var en lærer, hans far jobbet med regnskap på en statlig landsbruks-firma. Yang Liwei sin kone er også en offiser i Folkets frigjøringshær, og de har en sønn sammen.
Han gikk inn i Folkets frigjøringshær da han var 18 år og jobbet seg oppover til han ble oberst (etter å ha trukket seg fra videre rom-aktiviteter). Som pilot i Folkets frigjøringshær logget han 1350 flytimer som jagerflypilot før han begynte å trene til taikonaut.

Romfartskarrieren

Yang ble utvalgt som taikonaut-kandidat i 1988, og trente romferder siden da. Han ble valgt blant de 14 sist utvalgte til å bli den som skulle fly Kina's første bemannede romferd.  Ifølge en artikkel i kinesiske «Youth Daily» hadde avgjørelsen om Yang skulle fly blitt tatt lenge før romferden, men Yang ble ikke informert.
Yang ble skutt opp i verdensrommet i Shenzhou 5, sittende på en Long March 2F-rakett fra Jiuquan oppskytingssenter 01:00 UTC 15. oktober 2003. Før oppskytingen hadde nesten ingenting blitt gjort offentlig om de kinesiske taikonautene, hans utvelgelse til ferden ble kun lekket til media dagen før.
Yang gjennomførte ferden sin med jevnlige oppdateringer på sin tilstand, variasjoner av «Jeg føler meg bra», den siste kom under landingen. Yang snakket med sin kone på den 8. runden rundt Jorden, og forsikret fra rommet: «Jeg følger meg veldig bra, ikke bekymr deg». I midten av ferden viste den statlige tv-kanalen bilder av Yang, som viftet med et lite kinesisk og FN-flagg inne i kapselen.
Landingskapselen landet i den kinesiske regionen Indre Mongolia omkring 22:00 UTC 16. oktober 2003, etter 14 runder rundt Jorden, og mer enn 600.000 km. Yang forlot kapselen ca. 15 minutter etter landing, og ble gratulert av Kina's leder Wen Jiabao.

Etter romfarten

Yang ble, etter romferden, forfremmet til oberst 20. oktober 2003. 7. november mottok Yang utnevnelsen Romhelt av Jiang Zemin. Han mottok også en æresutnevnelse under en seremoni senere. Det kinesiske Universitet i Hongkong har gitt han et æresdoktorat. Asteroiden 21064 Yangliwei og den fossilerte fuglen Dalingheornis liweii er oppkalt etter han.
På samme måte som Sovjetunionen og USA gjorde med sine romfartshelter Jurij Gagarin og John Glenn, ble en offisiell avgjørelse tatt om å ikke lenger bruke Yang på romferder mere. Derfor etter 2005, konsentrerer Yang seg nå om treningen av nye taikonauter som assisterende direktør ved det kinesiske Taikonaut Treningssenteret.
Margaret Berger

Bakgrunn

Berger vokste opp på Hitra, hvor hun bodde i tolv år. Hun sang i gospelkor og begynte å skrive sine egne sanger allerede som tolvåring. Hun gikk musikklinjen på Heimdal videregående skole i Trondheim.

Musikkarrière

Nasjonalt fikk Berger sitt gjennombrudd på TV 2, hvor hun tok 2.-plass i talentkonkurransen Idol i 2004. Hun platedebuterte nasjonalt samme år med Chameleon. Hun fikk Spellemannprisen for årets beste musikkvideo 2004 for «Lifetime Guarantee» og var også nominert til prisen for årets nykommer. Hun opptrådte blant annet på Storåsfestivalen i 2005.
I tiden etter det første albumet bevegde Berger seg mer mot elektronika, en sjanger Berger har uttalt at hun trives veldig godt med. Høsten 2006 ga hun ut platen Pretty Scary Silver Fairy som er et popalbum med et elektronisk lydbilde. Singelen «Samantha» er den mest kjente låten fra dette albumet, og den ble en radiohit sommeren og høsten 2006.
Berger fikk platekontrakt med BMG og er blitt kjent som en av deltagerne som har klart seg best etter Idol sammen med Kurt Nilsen.
I 2011 ga Berger ut i samarbeid med Universal vinyl-singelen «In a Box» med B-siden «4-E.V.E.R. L.O.V.E». «In a Box» ble listet på NRK P3 og fikk terningkast fem i VG. Berger opptrådte også på by:Larm i 2011. 
Margaret Berger jobber per 2013 med sitt tredje studioalbum med flere forskjellige produsenter, deriblant Martin Kleveland, Tomas Nerbø Smågesjø og den svenske elektro-duoen Lo-Fi-Fnk. Hun har uttalt at hun får inspirasjon fra band og artister som The Knife og Björk.
9. februar 2013 vant hun den norske finalen i Melodi Grand Prix med låten «I Feed You My Love», skrevet av blant andre den svenske elektropopartisten Karin Park. 18. mai 2013 kom hun på fjerdeplass i  den internasjonale finalen med samme låt.
Gåselever

Gåselever, eller foie gras (fransk: fet lever), er en delikatesse verden rundt. Denne fete leveren stekes gjerne i panne, eller man lager terriner eller pateer av den. Tilbehør som stjerneanis, cognac, eple og karamell går godt til leveren. Andelever er tilsvarende, men smaker av and. Begge disse blir stort sett importert fra Frankrike, men også noe fra Ungarn.

Produksjon

Det er vanlig å tvangsfôre gjess for å få ekstra stor og fet lever. Metoden brukes også for å fremstille gåseleverpostei (Paté de Foie Gras) som gjerne blir smakstilsatt med trøffel. Fôringsmåten har vakt stor motstand. Fuglene tvangsfôres med en metode som på fransk heter «gavage». Det betyr at et langt rør blir presset ned i fuglenes spiserør og deretter pumpes magen full av en fett- og karbohydratrik matblanding. Dette gjentas to til tre ganger daglig i ca. en måned før fuglene slaktes. De unaturlige store mengdene med mat fuglene daglig tvinges i gjør at store mengder fett lagres i leveren. Dette er egentlig  en naturlig mekanisme som kalles «hepatisk steatos» og som gjør at trekkfugler kan lagre store mengder fett før de trekker til sitt sommer- eller vinterhabitat. I naturen kan leveren øke til over dobbelt av normal størrelse, men ved tvansfôring kan leveren bli økt til 10 ganger sin opprinnelige størrelse. «Gavage» er forbudt i flere land, blant annet Norge. Til tross for et forbud mot produksjon er det tillatt å importere og selge gåselever her i landet. Flere norske butikkjeder har valgt å ta produktet ut av sitt varesortiment av hensyn til dyrevelferd.

Tilberedelse

Den enkleste måten å tilberede gåselever på er å skjære den i ca. 1 cm tykke skiver. Man varmer en stekepanne, og uten fett i pannen legger man skivene i. (Fett brukes ikke, da leveren er fet i utgangspunktet). Man lar den steke i ca. 1 min, har på salt og grovkvernet pepper, og snur den. Man krydrer så med salt og pepper. Legges opp på tallerkenen, og man kan ha eplesyltetøy og portvin ved siden av. Hjemmebakt brød smaker også godt til.
Anekstad

Anekstad (Annexstad) er en gard i Nordlia i Østre Toten (gnr. 125). Sia 1840 har også nabogarden Åsmundrud vært brukt under Anekstad. Med Åsmundrud er eiendommen på ca. 715 mål, hvorav rundt 250 er dyrka.
Nettopp størrelsen på garden ble grunnlaget for en langvarig strid som til slutt havna i Høyesterett. Offiseren og politikeren Alf Mjøen fra Gjøvik hadde i 1901 kjøpt Anekstad, men alt år etter solgte han den til hanskefabrikant Wilhelm Hallén fra Kristiania. Mens det under salget ble hevda at Anekstad var på ca. 1200-1300 mål, kom det under oppmåling fram at eiendommen bare var vel halvparten så stor. Etter å ha tapt i både under- og overretten vant Mjøen saken, blant annet fordi Hallén ikke skulle leve av garden, men bruke den til feriested.
Hallén beholdt Anekstad sjøl om han tapte i Høyesterett, og han ble en velkjent skikkelse i Nordlia. I mellomkrigsåra arrangerte han juletrefester for barna i nabolaget, og mange kvinner ble sysselsatt med å sy hansker. I dag er det et av Halléns oldebarn som bruker Anekstad. I tillegg til korn- og tømmerproduksjon driver han med gardsturisme og utleie av selskapslokaler. På Anekstad kan de besøkende blant annet studere Wilhelm Halléns vesle folkemuseum, ei samling bondehus som ble flytta dit på 1900-tallet.
Ifølge Rygh kan gardsnavnet opprinnelig ha lydt Arngeirsstaðir, av mannsnavnet Arngeirr, som var vanlig på Island alt i landnåmstida, men som det er usikre belegg for i Norge.
Oktoberrevolusjonen i Portugal

Oktoberrevolusjonen i Portugal var et republikansk statskupp i Portugal den 5. oktober 1910. Kong Manuel II ble avsatt og Den første portugisiske republikk ble etablert.
Før kuppet gikk statsminister João Franco av, og inn i eksil. Det ble avholdt et nytt valg, men faksjonalistme hindret dannelsen av en stabil regjering. Den 1. oktober 1910 førte et besøk av den brasilianske presidenten på tiden, Hermes da Fonseca til store republikanske demonstrasjoner. Den 3. oktober nektet hæren å slå ned mytteriet på portugisiske krigsskip som hadde ankret seg munningen av Tajo-elven, og tok heller opp posisjoner rundt Lisboa. Den 4. oktober begynte to av krigsskipene å bombardere det kongelige palasset, noe som tvang Manuel II og hans kongelige familie til å flykte til Storbritannia. Den 5. oktober ble en republikansk regjering organisert og innført, med forfatteren Teófilo Braga som president.
Involveringen av krigsskip i revolusjonen minnet mye om lignende involveringer i både oktoberrevolusjonen i Russland i 1917, og Det tyske monarkiets fall i 1918.
Xiqing

Xiqing (kinesisk: 西青区; pinyin: Xīqīng Qū) er et distrikt sørvest i byprovinsen Tianjin i Folkerepublikken Kina.
Befolkningen er på 310 000, hvorav 240 000 utenfor storbyen og dens forsteder.

Historie

Xiqings kulturhistorie går tilbake til det midlere og senere Tang-dynastiets era. Under Song-dynastiet løp en stund grensen mellom Song- og Liao (Liao-dynastiet her. Under Ming-dynastiet var området delt mellom fylkene Jinghai og Wuqing. Under Qing-dynastiet var det regjert av Tianjin Fu. I 1912 ble hele strøket kalt Tianjin fylke, del av provinsen Zhili.
Etter 1949 fikk det en spesialstatus innen provinsen Hebei. I 1952 ble det del av Tianjin, og året etter fikk det navnet Xijiaoqu («vestlige forstad»). I 1992 ble det til distriktet Xiqing.

Samferdsel

Kinas riksveier 104 og 105 løper også gjennom Xiqing. De begynner i Beijing, løper sørover og deler seg etter Dezhou. 
Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.
Kinas riksvei 112, en ringvei som går rundt Beijings byprovins, fører gjennom området.
Vênus

Vênus var et innflytelsesrikt heavy metal-band fra Teresina i Brasil, grunnlagt i 1982.
Ligninger for Darcy-Weisbachs friksjonsfaktor

Ligninger for Darcy-Weisbachs friksjonsfaktor er matematiske sammenhenger fra fluiddynamikken som må løses for å finne Darcy-Weisbachs friksjonsfaktor. Ligningene er basert på eksperimentelle data og teori for Darcy-Weisbachs friksjonsfaktor. Darcy-Weisbachs friksjonsfaktor er en dimensjonsløs størrelse som brukes i Darcy-Weisbachs ligning for å beregne friksjonstap i rør eller kanaler, samt også for strøming i åpen kanal. Friksjonstap vil si det samme som trykkfall eller redusert fallhøyde. Faktoren er også kjent som Weisbachs friksjonsfaktor eller Moodys friksjonsfaktor, og er fire ganger større enn Fannings friksjonsfaktor.
Ligningene for Darcy-Weisbachs friksjonsfaktor søker å gi en mest mulig nøyaktig beregning av falltapet, gitt forholdene. Om stor grad av nøyaktighet ikke er nødvendig kan Moodys diagram også brukes, noe som er betydelig enklere.

Transiente strømning

Overgangen (hverken helt laminær eller fullstendig turbulent) strømning finner sted i området der  Reynoldstall ligger mellom 2300 og 4000. Verdien av Darcys friksjonsfaktor kan være gjenstand for store usikkerheter i dette strømningsregime.

Turbulent strømning i glatte rør

Blasius-korrelasjon er den enkleste ligningen for beregning av Darcy-Weisbachs friksjonfaktor. I Blasius-korrelasjonen inngår ikke noe begrep for rør-ruhet, den er derfor gyldig bare for glatte rør. Imidlertid brukes Blasius-korrelasjon noen ganger i sammenheng med ru rør på grunn av sin enkle form. Blasius-korrelasjon er gyldig opp til Reynolds-tall 100 000.

Turbulent strømning i ru rør

Darcy-Weisbachs friksjonsfaktor for fullt utviklet turbulent strømning (Reynolds tall større enn 4000) i ru rør er gitt ved Colebrook-ligningen.

Fri overflatestrømning

Den siste formelen i Cole-ligningen i denne artikkelen er for strømning med fri overflate. Approksimasjonene andre steder i denne artikkelen er ikke aktuelt for denne type strømning.